
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 52
                                                              din 28 martie 2019
privind preluarea unor contracte de închiriere

Consiliul Local al Municipiului Sighişoara, întrunit în ședință ordinară, 
               
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 6.544/11.03.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara cu nr. 6.293/07.03.2019, formulată de doamna Cupen Aurelia - Elena, cu referire la preluarea contractului de închiriere nr. 217/2018, având ca obiect terenul situat în Municipiul Sighișoara, str. Ștefan Octavian Iosif, nr. 23, în suprafață de 80 mp., cu destinația de teren curte (20 mp.) și teren grădină (60 mp.), aferent construcției – apartamentul nr. II, înscris în C.F. 52015 – C1 – U2 Sighișoara, nr. C.F. vechi 3658/II, sub nr. top. 867/1/II și 868/1/II, ca urmare a dobândirii în proprietate a construcției – apartamentul nr. II, de către doamna Cupen Aurelia - Elena;

Având în vedere cererile înregistrate la Municipiul Sighişoara cu nr. 4.590/19.02.2019 și nr. 5.520/27.02.2019, formulate de domnul Borugă Ion - Sabin, cu referire la preluarea contractului de închiriere nr. 252/2018, precum și solicitarea actualului chiriaș, doamna Râșnovean Ana, înregistrată la Municipiul Sighișoara cu nr. 5.519/27.02.2019, cu referire la cedarea/preluarea, pe numele vecinilor, domnul Borugă Ion - Sabin și soția acestuia, doamna Borugă Mirella - Maria, a contractului de închiriere nr. 252/2018, având ca obiect terenul situat în Municipiul Sighișoara, str. Axente Sever f.nr., în suprafață de 130 mp., cu destinația de teren grădină, motivat de faptul că actualul chiriaș al terenului este o persoană bolnavă și se află în incapacitate de a mai întrebuința terenul potrivit scopului și destinației pentru care a fost închiriat;

Având în vedere că, în urma preluării contractelor de închiriere, nu sunt afectate planurile de sistematizare şi că terenurile nu fac obiectul Legii nr. 10/2001, republicată, cu modificările şi completările ulterioare şi a Legii nr. 247/2005;

Având în vedere prevederile art. 555 - 566, art. 858 - 865 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere că, prin preluarea contractelor de închiriere, se aduc venituri suplimentare la bugetul local;
Având în vedere Raportul de specialitate comun al Arhitectului Șef și al Direcţiei Administrarea Patrimoniului, înregistrat cu nr. 6.543/11.03.2019, prin care se propune preluarea unor contracte de închiriere, îndeplinindu-se prevederile legale în acest sens;
           Având în vedere avizele favorabile ale tuturor comisiilor pe domenii de specialitate;
           În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,

     H O T Ă R Ă Ş T E:

              Art. 1. (1) Se aprobă preluarea, începând cu data de 01.04.2019, a contractului de închiriere nr. 217/2018, având ca obiect terenul situat în Municipiul Sighișoara, str. Ștefan Octavian Iosif, nr. 23, în suprafață de 80 mp., cu destinația de teren curte (20 mp.) și teren grădină (60 mp.), aferent construcției – apartamentul nr. II, înscris în C.F. 52015 – C1 – U2 Sighișoara, nr. C.F. vechi 3658/II, sub nr. top. 867/1/II și 868/1/II, de către doamna Cupen Aurelia - Elena, ca urmare a dobândirii în proprietate de către aceasta a construcției – apartamentul nr. II, de la actualul chiriaș al terenului, domnul Bogdan Liviu.

 (2) Chiria va fi cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul de închiriere nr. 217/2018, îşi menţin valabilitatea între Municipiul Sighişoara şi doamna Cupen Aurelia - Elena.

Art. 2. (1) Se aprobă preluarea, începând cu data de 01.04.2019, a contractului de închiriere nr. 252/2018, având ca obiect terenul situat în Municipiul Sighișoara, str. Axente Sever f.nr., în suprafață de 130 mp., cu destinația de teren grădină, de către domnul Borugă Ion - Sabin și soția acestuia, doamna Borugă Mirella - Maria, de la actualul chiriaș al terenului, doamna Râșnovean Ana, motivat de faptul că aceasta este o persoană bolnavă și nu mai poate întrebuința terenul potrivit scopului și destinației pentru care a fost închiriat, solicitând în mod expres preluarea contractului.

(2) Chiria va fi cea stabilită prin contractul de închiriere şi va fi indexată cu indicele de inflaţie anual.

 (3) Clauzele contractuale din contractul de închiriere nr. 252/2018, îşi menţin valabilitatea între Municipiul Sighişoara şi domnul Borugă Ion - Sabin și soția acestuia, doamna Borugă Mirella - Maria.

Art. 3. Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Arhitectul Șef, Direcţia Administrarea Patrimoniului, Biroul Buget, Contabilitate, Salarizare – Direcţia Economică şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;
  1 ex. Arhitectul Șef;

  3 ex. Direcția Administrarea Patrimoniului;
  1 ex. Biroul Buget, Contabilitate, Salarizare – Direcţia Economică;
  1 ex. Biroul Juridic;

  1 ex. doamna Cupen Aurelia - Elena
  1 ex. domnul Borugă Ion - Sabin și soția, doamna Borugă Mirella - Maria.
14 ex.
B.A. 
